Материал представлен из коллекции электронной библиотеки «Писатели Чувашии – детям» – **pchd21.ru**

Электронная библиотека создана Чувашской республиканской детско-юношеской библиотекой **–** [**www.rdub21.ru**](http://www.rdub21.ru) – на средства гранта Президента Российской Федерации для поддержки творческих проектов общенационального значения в области культуры и искусства

**Автор: Сарине (Иванова) Лидия Михайловна**

**Книга: Чĕрĕп инке**

**Стих: Чĕрĕп инке**

Чĕрĕп инке, шăши юс

Темшĕн питĕ шавлаççĕ...

Чее тилĕ, упа тус

Апат кĕтсе лараççĕ.

Упа пичче – мăкăрти,

Пыл пек пылак çиесшĕн.

Чее тилĕ – йăпăлти,

Çу пек çуллă çиесшĕн.

– Ах, çав чĕрĕп пит наян! –

Тилĕ лăпкăн лараймасть.

– Хырăм выçрĕ-çке паян, –

Утаман унран юлмасть.

– Каяр киле, упа тус, –

Вĕткеленет шăши юс. –

Чĕрĕп инке – хыт кукар,

Выçса вилсен тем курар! –

Чĕрĕп инке пит вăр-вар

Апат çакса пĕçерет.

– Кăмпа яшки тутлă мар! –

Тилĕ кутăна перет.

Чĕрĕп инке йĕкĕлтет,

Вĕлтрен яшки вĕретет.

Вăрттăн кулать: «Тăхтăр!» – тет,

Йĕплĕ хулă хатĕрлет.

Все тексты взяты из открытых источников и выложены на сайте для не коммерческого использования.
Все права на тексты принадлежат только их правообладателям.